Sevilla

Sevilla
280px Kaart Wapen 180px|senter 75px|senter Vlag 90px|senter Land  Administratiewe gewes 20px Andalusië Provinsie 20px Sevilla Koördinate  Stigting 45 v.C. Oppervlakte:    - Totaal 140 vk km  Hoogte bo seevlak 7 m Bevolking:    - Totaal (2021) 684 234  - Bevolkingsdigtheid 4 900/vk km Tydsone UTC +1 (MET)  - Somertyd UTC +2 (MEST) Burgemeester Antonio Muñoz (PSOE) Amptelike webwerf www.sevilla.org

Sevilla (Spaans: [seˈβiʎa], ) is 'n stad in Suid-Spanje en die hoofstad van die outonome gewes Andalusië en die gelyknamige provinsie. Sevilla is aan die oewers van die bevaarbare Guadalquivirrivier in 'n uitgestrekte en vrugbare vlakte geleë. Die stad is volgens 'n antieke legende deur die Griekse held Herakles gestig.

duimnael|links|Die Guadalquivir in Sevilla
Vandag is Sevilla die vierde grootste stad in Spanje en 'n beduidende nywerheids- en handelstad asook 'n gewilde toeristebestemming. Die stadshorison word deur talle historiese torings oorheers. Die oorspronklike stadsentrum is aan die oostelike oewer van die Guadalquivir geleë, terwyl die groot voorstad Triana aan die westelike oewer ontstaan het.

Aangesien Andalusië sowat agt eeue lank onder Moorse heerskappy gestaan het, toon Sevilla se boukuns veral hulle argitektoniese invloede. Die stad was egter al voor die Moorse verowering 'n beduidende kulturele sentrum. Die warm klimaat en die vrugbare land het Fenisiërs, Kartagers en Romeine na die gebied gelok. Twee Romeinse keisers, Trajanus en Hadrianus, was boorlinge van hierdie streek. Later het Christophorus Columbus sy ontdekkingsreis begin, waartydens hy onbewustelik die Nuwe Wêreld sou ontdek, deur vanuit 'n nabygeleë hawe te vertrek.

Op 'n kulturele gebied word Sevilla vandag met die legendariese heldin "Don Juan", Prosper Merimée se opera Carmen (die naamgewende hoofkarakter is 'n werker in Sevilla se ou tabakfabriek wat intussen tot 'n universiteit omskep is), stiergevegte en die beroemde flamenco-dans vereenselwig. Dit was een van die gasheerstede tydens die FIFA Sokker-Wêreldbekertoernooi in 1982.

 Sien ook 
 Barbier van Sevilla, 'n bekende opera

 Eksterne skakels 


  Amptelike webwerf


Kategorie:Nedersettings in Spanje